Federer/Nadal-kaartjies binne 10 minute uitverkoopRafael Nadal van Spanje (regs) en Switzerland se Roger Federer. (AP Photo/Pavel Golovkin) Altesaam 48 000 kaartjies vir die Roger Federer/Rafael Nadal- vriendskaplike tweestryd volgende jaar in Kaapstad is vanoggend binne tien minute verkoop. Kaartjies was van 09:00 beskikbaar. “Baie dankie aan al die ondersteuners wat plek bespreek het, of probeer bespreek het. Ons is heeltemal uit die veld geslaan deur jul ongelooflike ondersteuning,” het Janine Händel van die Roger Federer- stigting gesê. “Kaartjies was van 09:00 by Computicket beskikbaar en dit is binne tien minute – ’n nuwe rekordtyd – uitverkoop.” Sy het bygevoeg dat die moontlikheid oorweeg sal word om meer kaartjies beskikbaar te stel. Die wedstryd sal ook op televisie uitgesaai word.